**14-TG/ /2018.**

**Vállalkozási szerződés**

**az Oroszlány, Szent Borbála tér 1. alatti ingatlan (hrsz.: 878/2), az Oroszlányi Közösségi Színtér**

**hátsó homlokzati bejáratánál akadálymentes rámpa kialakításának kivitelezési munkálataira**

amely létrejött egyrészről

**Oroszlány Város Önkormányzata** (2840 Oroszlány, Rákóczi Ferenc út. 78., bankszámla száma: 12028003-00254374-00100004; adószáma: 15729631-2-11; képviseli: Lazók Zoltán polgármester), mint a Megrendelő (a továbbiakban: **Megrendelő**),

másrészről:

 a **………………………………………….. Társaság** (székhelye: ………………………………………………..., bankszámla száma: …………………………………………………; adószáma: ……………………………; cégjegyzékszáma: ………………………………….; képviseli: ……………………………………….), mint vállalkozó (a továbbiakban **Vállalkozó**) között az alábbiak szerint:

**I. Előzmények**

I.1. Oroszlány Város Önkormányzata – a beszerzési eljárásrendjének megfelelően, a honlapján megjelentetett ajánlattételi felhívással – ajánlatot kért a közbeszerzési értékhatár alatti munkára.

I.2. Az eljárás során a ……………………………. Társaságaz ajánlattételi felhívásban foglaltaknak megfelelően érvényes ajánlatot tett. Az Önkormányzat a …………………………. Társaságajánlattevőt az eljárás nyertesének nyilvánította.

I.3. Felek az elfogadott ajánlat tartalma alapján az alábbi szerződést kötik:

**II. A szerződés tárgya**

II.1. Megrendelő a jelen szerződés aláírásával megrendeli Vállalkozótól az Oroszlány, Szent Borbála tér 1. alatti ingatlan (hrsz.: 878/2), az Oroszlányi Közösségi Színtér hátsó homlokzati bejáratánál akadálymentes rámpa kialakításának kivitelezési munkálatait.

II.2. Vállalkozó a jelen szerződés aláírásával vállalja, hogy a Megrendelő által igényelt és a jelen szerződés II.1. pontjában meghatározott kivitelezési munkát szakszerűen elvégzi.

II.3. Kivitelezési munka tartalma, feltételei:

* A teljesítés helye: Oroszlányi Közösségi Színtér (cím: 2840 Oroszlány, Szent Borbála tér 1., hrsz.: 878/2)
* Elvégzendő feladat:

Jelenleg az épület hátsó homlokzati megközelítését az uszoda felőli térről egy 4 fellépő fokból álló monolit lépcső, és ehhez csatlakozóan egy aszfaltburkolatú terasz teszi lehetővé, a homlokzat teljes szélességében. Akadálymentes bejárat nem biztosított, melyet az önkormányzat a meglévő lépcső és terasz egy részének átalakításával kíván megoldani, akadálymentes rámpa kiépíttetésével.

A lépcsőfokok Haraszthegyi út felőli részének mintegy 12 m hosszban történő elbontását követően, azok helyén egy 1,5 x 1,5 m-es pihenő épül (0,00 szinten), ezt követően egy 9 m hosszú, 1,5 m széles rámpa 5,0 %-os emelkedéssel, majd ismét egy 1,5 x 1,5 m-es pihenő (+0,45 szinten), folytatólag – a 9 m-es rámpára merőlegesen, a terasz területén – egy 2 m hosszú, 1,5 m széles rámpa 5,0 %-os emelkedéssel a terasz szintjég (+0,55 szintre érkezve) az alaprajz szerint.

A rámpa térkőből készül kőpor és zúzottkő ágyazatra, beton sávalapra helyezett vasbeton oldalfalakkal, lecsúszás elleni védelemmel (kerékfogóval), korláttal.

* A kivitelezést a lehető leghamarabb kell elkezdeni, és a lehető legrövidebb átfutási idővel elvégezni, a városi ünnepek előtt.
* A beruházás építési engedélyhez nem kötött. A munkaterület esetleg szükségessé váló helyreállítása a kivitelező feladata.
* Vállalkozó a kivitelezést az építőipari kivitelezési tevékenységről szóló 191/2009. (IX. 15.) Kormányrendelet szerint végzi.
* Vállalkozó felel a kivitelezés időszaka alatt a munkavédelmi, környezetvédelmi és őrzésvédelmi szabályok betartásáért, gondoskodik továbbá a munkahely elkerítéséről és figyelmeztető jelzések elhelyezéséről, a hulladékok rendszeres elszállításáról.
* Megrendelő köteles a munkaterületet rendszeresen ellenőrizni, az eltakarásra kerülő munkarészeket a Vállalkozó előzetes jelzése alapján szemrevételezni és észrevételeit legalább 8 naponként – papír alapon vezetett Építési naplóban rögzíteni. A bejegyzés elmulasztása, illetve a Vállalkozó által tett észrevétel válasz nélkül hagyása a naplóbejegyzés tudomásul vételét jelenti.
* Vállalkozó köteles az eltakarásra kerülő munkarészeket Megrendelőnek bemutatni és Megrendelőt az eltakarásról naplóbejegyzés útján vagy e-mailben legkésőbb 3 nappal korábban értesíteni.
* Vállalkozó köteles a beépített anyagok és a beépítés minőségét igazolni és azt a kivitelezési munka során folyamatosan dokumentálni a Megrendelő számára.
* A munka minőségének meghatározására a szerződéskötés időpontjában hatályos rendeletek, valamint a nemzeti szabványok és műszaki előírások szolgálnak.

II.4. **A szerződés időtartama**: A szerződés kezdőnapja, az ajánlat elfogadását követő nap: 2018. július ..., mely napon a kivitelezési munkát meg lehet kezdeni. **A teljesítés határideje: 2018. …………………………….**

**III. szerződés teljesítésében részt vevő személyek, szervezetek**

III.1. A szerződést a szerződő félnek kell teljesítenie.

III.2. Felek rögzítik, hogy Vállalkozó az általa bármilyen módon igénybe vett Alvállalkozó teljesítéséért úgy felel, mintha maga teljesített volna.

**IV. Szerződést biztosító mellékkötelezettségek**

IV.1. Jótállás: Vállalkozó a szerződésben foglalt valamennyi munkára ……… **hónap teljes körű jótállás**t vállal. A Vállalkozó az általa kivitelezett munkákra a jótállási időn kívül a jogszabály szerinti szavatosságot vállalja.

IV.2. A Jótállási időszakon belül a Vállalkozó a Megrendelő által jelzett, a hibás teljesítéssel összefüggő munkarészek kijavítását, - amennyiben az időjárás a javítási technológia alkalmazását lehetővé teszi - 15 napon belül köteles megkezdeni és a műszakilag indokolt időtartamon belül befejezni. Amennyiben a Vállalkozó nem kezdi meg a kijavítást, – felszólítást követően – a Megrendelő a Vállalkozó költségére elvégezteti azt.

IV.3. A késedelmi kötbér naponta a nettó vállalkozói díj 1 %-a, összege legfeljebb a nettó vállalkozói díj 20 %-a. A kötbér összegéről a Megrendelő a késedelem megszűnésekor, legkésőbb azonban a teljesítési határidő lejártát követő 20. napon állít ki számlát, melyet a Vállalkozó 8 napon belül köteles a Megrendelő részére, a Megrendelő bankszámlájára történő átutalással megfizetni, vagy külön a kötbérre vonatkozó számla kiállítása helyett a Vállalkozóval történő megállapodás alapján történik a kötbér megfizetése.

A kötbér kifizetése nem érinti a Megrendelő azon jogát, hogy a Vállalkozótól a szerződésszegéssel okozott és a kötbér összegével nem fedezett kárának megtérítését követelje.

IV.4. A meghiúsulási kötbér a nettó vállalkozói díj 20%-a.

**V. Átadás-átvételi eljárás**

V.1. A Vállalkozó készre jelentése alapján a Megrendelő átadás-átvételi eljárást tűz ki az érintettek meghívásával. A Vállalkozó a készre jelentést – várható késedelem esetén annak írásbeli előrejelzését – a határidő napját megelőző 5. napig köteles eljuttatni a Megrendelőhöz.

V.2. A jelen szerződés szerinti munkák elvégzését követően az átadási dokumentáció része:

* Megvalósulási dokumentáció átadása a Megrendelőnek 2 papír alapú példányban (benne a felhasznált anyagok, szerkezetek és a beépítés minőségének dokumentumaival, nyilatkozatokkal, vizsgálati jegyzőkönyvekkel, stb.)
* A teljesítés feltétele a felújítási munka átadása teljesen kész, működőképes állapotban, az elvárt dokumentumokkal együtt.

V.3. A Megrendelő kapcsolattartó képviselője:

név: Varga Szilárdné műszaki ügyintéző

email: varga.szilardne@oroszlany.hu

tel: 34/361-444/154; 20/535-5300

cím: Polgármesteri Hivatal, 2840 Oroszlány, Rákóczi F. u. 78.

V.4. A Vállalkozó kapcsolattartó képviselője:

név:

tel:

e-mail:

**VI. Pénzügyi feltételek**

VI.1. **Az ellenszolgáltatás összege: ………………. Ft + ……………… Ft ÁFA, összesen ……………………… Ft**.

VI.2. A Megrendelő a szerződés teljesítésének elismeréséről (teljesítésigazolás) vagy az elismerés megtagadásáról legkésőbb a Vállalkozó teljesítésétől vagy az erről szóló írásbeli értesítés kézhezvételétől számított tizenöt napon belül írásban nyilatkozik.

VI.3. **Vállalkozó 2 db számla benyújtására jogosult: előleg** igényelhető bruttó **…………….. Ft** összegben a szerződés aláírását követően, melyet az önkormányzat előlegbekérő alapján 10 napon belül átutal. Az ajánlati ár és az előleg különbözetére 1 db **végszámla** nyújtható be **……………… Ft + ………………. Ft ÁFA, összesen ……………………….. Ft** összegben. A végszámla benyújtására a hiánymentes átadás-átvételi eljárást igazoló átadás-átvételi jegyzőkönyv és dokumentáció mindkét fél általi aláírását és elfogadását követően van lehetőség. A végszámla fizetési határideje: 30 nap

VI.4. Jelen szerződésben rögzített vállalkozói díj átalányáras, azaz többletmunka elszámolására nincsen mód.

VI.5. Vállalkozó a szerződés teljesítéséért a jelen pontban írtakon kívül egyéb jogcímen ellenszolgáltatásra nem jogosult.

**VII. Egyéb rendelkezések**

VII.1. Felek megállapodnak abban, hogy esetleges jogvitáikat elsődlegesen békés úton, tárgyalások útján rendezik. Ha ez nem vezet eredményre, vitáik eldöntésére a Megrendelő székhelye szerinti bíróság kizárólagos illetékességét kötik ki.

VII.2. Az ajánlattevőként szerződő fél a szerződésszegésével okozott kárért teljes kártérítési felelősséggel tartozik.

VII.3. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, és az építőipari kivitelezési tevékenységről szóló 191/2009. (IX. 15.) Kormányrendelet irányadók.

A Felek a jelen szerződést – mint akaratukkal mindenben megegyezőt – jóváhagyólag írják alá.

**Oroszlány, 2018. július ….**

|  |  |
| --- | --- |
| ………………………….**Oroszlány Város Önkormányzata képviseletében: Lazók Zoltán polgármester****Megrendelő** | ………………………….**…………………..Társaság****képviseletében: …………………….. ügyvezető****Vállalkozó** |
| **Ellenjegyzem:** | **Pénzügyi ellenjegyzés:**  |
| ………………………….**Dr. File Beáta jegyző**  | ………………………….**Bársony Éva osztályvezető** |